**Månedsbrev februar 2023**

**Spurvene & Revehiet**

**«En trygg start»**

|  |  |
| --- | --- |
| Evaluering av måneden/perioden som har gått Jenter blir tidligere selvstendigeBilderesultat for karneval tegne | Januar og februar arbeider vi med temaene «vann» og «matematikk.» **Revehiet:**Ungene på Revehiet har blitt godt kjent med eventyrene «Geitekillingen som kunne telle til ti» og «Bukkene Bruse.» Vi har lekt oss gjennom eventyrene, vist med figurer, sunget sanger, telt antall, lært regler og barna har fått leke med figurene på egen hånd. Det er utrolig hvor fort mange av dem lærer nye ord og kjenner igjen handlingen i eventyret! Noen av barna har fått vært med å dramatisere bukkene og trollet i samlingen og i lek. Trollet er litt skummelt for noen, mens andre går 100 % inn i rollen.**Spurvene:**På Spurvene har barnas initiativ vært telling. «Geitekillingen som kunne telle til ti» og «Kaptein Sabeltanns ti gullmynter» liker barna både å høre og være med å telle antallet. Vi har også hatt terning- gym, der barna triller en terning, teller antall øyne på terningen og de voksne hjelper til med å fortelle hvilken aktivitet som skal gjøres. Her øves det på å vente på tur, utføre aktivitet og sette seg tilbake på egen plass.Barnas lek på avdelingen er å «kokkelere», lage mat i forskjellige varianter, musikk og bevegelse samt duplolek. Vi ser en fin duplolek ved bordet. Da bygges det, deles det duploleker, sender leker til hverandre og vi har fine samtaler i leken.Ute går det i sykling, sand og vannlek. Torsdager er vi ofte på tur. I januar har turene vært til lekeplasser på Åsen og til Hetlandshallen.**To gode naboer**Vi har gjort oss gode erfaringer med åpne dører mellom Revehiet og Spurvene. Noen barn går rett inn alene på naboavdelingen, andre trenger å ha med seg en stor eller liten venn. Det er fint å ha grupper på tvers, slik som på fredagene, der 2- og 3-åringene er på Spurvene og 1-åringene på Revehiet. Barna blir kjent med andre barn og voksne, og vi ser at de søker kontakt med hverandre. Det er flott å knytte bånd på tvers av avdelinger og utfordre seg selv til å bli kjent med andre. I 1-årsgruppa har vi fokus på å bli kjent, leke på gulvet sammen med barna, språkstimulering gjennom lek/samtale og sang og musikk. To/treåringene jobber videre med månedens tema, og fokuserer på å støtte opp under leken og skape gode arenaer for vennskap og samspill.Vi ser at mange av barna er ivrige etter å «klare selv.» Det er mye god selvfølelse i å mestre, og vi oppfordrer barna til å bli selvstendige og få mulighet til å prøve ut på egen hånd. Noen blir skikkelig stolte når de får til å kle på seg selv, og vi oppfordrer dere hjemme til å la barna få utforske dette. Kanskje har dere god tid en helg der barna kan øve på av/påkledning eller å hjelpe til med å rydde etter et måltid?Å delta aktivt i barns lek, utforske leken sammen med dem, gi dem litt motstand, dele roller og gi dem «innput», er en gave til barna. Når vi trekker barna inn i samtaler og setter ord på hva vi gjør, får barna «gratis» språkstimulering, som fører til et bedre ordforråd, forståelse og språk. Vi oppfordrer dere til å legge til rette for at barna kan få ro i leken hjemme, gjerne delta sammen med dem eller skape rom for egenlek. Det er ofte ikke så mye som trengs, kanskje bare ti minutter. I leken lærer barn blant annet å ta ulike perspektiver, bruke kreativiteten sin, samarbeide, vente på tur og være en del av et sosialt fellesskap. Leken er barnas verden, den forbereder dem på livet og lærer dem om samfunnet og hvordan forholde seg til hverandre. Med fare for å virke formanende, vil vi likevel komme med et velment råd: å begrense skjermtiden hjemme. Skulle dere velge ut stimulerende og bra barneprogrammer, vil vi anbefale NRK Super.Tema i februar blir å arbeide videre med vann og matematikk. Vi vil utforske hva som skjer når vann fryser, smelter eller koker, og har ulike aktiviteter knyttet til vann. Vi fortsetter med telling, mengdetrening og kunnskap om ulike former og farger innenfor matematikkens mangfoldige verden.Vi markerer Samefolkets dag mandag 6.februar. Barna skal få se film av nordlys på film og joik i skjønn forening.Torsdag 9.februar er det karneval! Barna kommer ferdig utkledd i barnehagen. Vi oppfordrer dere til å tenke gjenbruk og velge et enkelt kostyme som ikke koster for mye. Mangler du både initiativ og har lite kostymer i kostymeparken din, kan du ta kontakt med Trine, som låner ut til de som måtte ønske. Vi byr på god stemning, dans, musikk, lek og moro! Vi lager noe godt til lunsjen og har en liten overraskelse på lur…. |
| Bilderesultat for informasjonAnnen informasjon | Bursdager:Spurvene: Malene fyller 3 år 8.februar! Hipp hurra!Viktige datoer:* Samefolkets dag 6.februar
* Karneval i barnehagen 9.februar
* Skolens vinterferie er i uke 9. Noen av personalet skal ha fri, så fint om vi får tilbakemelding så snart som mulig om ditt barn kommer i barnehagen.
 |
| Hilsen: | Kjersti.lunde@stavanger.kommune.noTrine.maesel@stavanger.kommune.noHelen.stangeland@stavanger.kommune.no |